armvectores/hy_wikipedia_2023 huggingface dataset:
Շիվոտա

Շիվոտա (ռուս.՝ Шивота), գետ Ռուսաստանում, հոսում է Կարելական ինքնավար հանրապետությունում և Պուդոժսկի շրջանում։ Գետաբերանը տեղակայված է Կունոկսի գետի աջ ափին՝ 7 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Վիգօզերո գետի ակունքն է մինչև Վիգօզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001212102000005257
Հիդրոլոգիական ուսումնասիրությունների կոդը - 102000525
Ավազանի կոդը - 02.02.00.012
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոտլի (գյուղ, Կինգիսեպսկի շրջան)

Կոտլի (ռուս.՝ Котлы, ֆիններեն՝ Kattila, Kattele), գյուղ Ռուսաստանի Լենինգրադի մարզի Կինգիսեպսկի շրջանի կազմում։
Բնակչությունը 2007 թվականին գրանցված տվյալներով կազմում էր 685 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օտկրիտոե

Օտկրիտոե (ուկրաիներեն՝ Відкрите, Ղրիմի թաթարերեն՝ Nayn Bront), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Նայն Բրոնտ։
2001 թվականի տվյալներով Օտկրիտոե գյուղում բնակվում էր 296 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սենտ Ուան դյու Մենիլ Օժե

Սենտ Ուան դյու Մենիլ Օժե (ֆր.՝ Saint-Ouen-du-Mesnil-Oger), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 182 մարդ, բնակչության խտությունը` 30.90 մարդ/կմ²։ Բնակավայրը զբաղեցնում է 5.89 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևմուտք, Կան քաղաքից` 19 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 144 աշխատունակ (15-64 տարեկան)  բնակիչ, որոնցից ակտիվ էին 117-ը, իսկ ոչ ակտիվները` 27։ Ակտիվության ցուցանիշը կազմում է 81,3 %։ 117 աշխատունակ մարդկանցից աշխատել է 111 անձ (59 տղամարդ և 52 կին)։ Գործազուրկ են եղել 6 անձ (4 տղամարդ և 2 կին)։ 27 անաշխատունակներից 4-ը եղել են աշակերտներ կամ ուսանողներ, 13-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կենազգիներ

Կենազգիներ (լատ.՝ Taxáceae)՝ բույսերի ասեղնատերևավորների կարգի ընտանիք՝ թփեր և ծառեր, որոնց մեծ մասը մշտադալար են։ Իգական կոներ չեն կազմավորում։ Մեգասպորոֆիլները թվով մեկ երկուսն են, յուրաքանչյուրը մեկական սերմնաբողբոջով։ Միկրոսպորոֆիլները հավաքված են արակիան կոներում (հասկիկներ)։ Յուրաքանչյուր միկրոսպորոֆիլ կրում է երկու միկրոսպորանգիումներ։ Կենազզգիների ընտանիքը ունի երկու ցեղ՝ կենի և տորրեյա։


== Հղումներ ==
Միքայել Նավասարդով

Միքայել Տիմոֆեյի Նավասարդյան (օգոստոսի 3, 1930(1930-08-03), Կագան, ԽՍՀՄ - մայիսի 2, 1999(1999-05-02), Մոսկվա, Ռուսաստան), ռադիոտեխնիկայի բնագավառի խորհրդային գիտնական։ Տեխնիկական գիտությունների թեկնածու (1965), դոցենտ (1979):


== Կենսագրություն ==
Միքայել Նավասարդյանը ծնվել է 1930 թվականի օգոստոսի 3-ին Ուզբեկստանի Կագան քաղաքում։ 1952 թվականին ավարտել է Մոսկվայի էներգետիկայի ինստիտուտը։ 1952-1999 թվականներին աշխատել է Մոսկվայի սարքաշինության գիտահետազոտական ինստիտուտում։ 1960 թվականից եղել է լաբորատորիայի վարիչ, 1979 թվականից, միաժամանակ՝ դասավանդել է Մոսկվայի ռադիոտեխնիկայի և էլեկտրոնիկայի ինստիտուտում։
Աշխատանքները վերաբերում են կիրառական էլեկտրոդինամիկային և անտենային տեխնիկային։ Նրա ղեկավարությամբ ստեղծվել են կործանիչների, ռադիոտեղորոշիչների բազմահայելի, տիեզերական սարքերի բազմաճեղք, մեծաճեղք և այլ տիպերի անտենաներ։


== Մահ ==
Միքայել Նավասարդյանը մահացել է 1999 թվականի մայիսի 2-ին, Մոսկվայում։


== Պարգևներ ==
ԽՍՀՄ 2 Պետական մրցանակներ։


== Ծանոթագրություններ ==
Չերնուշկա (Յազիլնիցայի վտակ)

Անվան այլ կիրառումների համար տե՛ս՝ Չերնուշկա (այլ կիրառումներ)Չերնուշկա (ռուս.՝ Чернушка), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Յազիլնիցա գետի ձախ ափից 7,3 կմ հեռավորության վրա։ Գետի երկարությունը կազմում է 17 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300412111100036146
Կոդը ըստ հիդրոլոգիական հետազոտության (ՌԴ) — 111103614
Ավազանի կոդը — 10.01.03.004
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Գունվիլեր

Գունվիլեր (ֆր.՝ Gungwiller), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 299 մարդ, բնակչության խտությունը` 181.21 մարդ/կմ²։ Բնակավայրը զբաղեցնում է 1.65 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 55 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 172 աշխատունակ (15-64 տարեկան)  բնակիչ, որոնցից ակտիվ էին 132-ը, իսկ ոչ ակտիվները` 40։ Ակտիվության ցուցանիշը կազմում է 76,7 %։ 132 աշխատունակ մարդկանցից աշխատել է 126 անձ (68 տղամարդ և 58 կին)։ Գործազուրկ են եղել 6 անձ (1 տղամարդ և 5 կին)։ 40 անաշխատունակներից 12-ը եղել են աշակերտներ կամ ուսանողներ, 11-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Steam

Steam (անգլերեն՝ Գոլորշի), համակարգչային խաղերի և ծրագրերի առցանց թվային բաշխման ծառայություն, որը մշակվել է Valve-ի կողմից և թողարկվել է 2003 թվականին սեպտեմբերի 12-ին։ Steam-ը գործում է որպես հեղինակային իրավունքի տեխնիկական պաշտպանություն, բազմախաղային խաղերի և հոսքային հարթակ և սոցիալական ցանց խաղացողների համար։ Steam ծրագրային ապահովման հաճախորդը տրամադրում է նաև խաղերի տեղադրում և կանոնավոր թարմացումներ, ամպային պահման խաղեր, տեքստային և ձայնային հաղորդակցություն խաղացողների միջև։
2016 թվականից Steam Awards-ը հաստատվել է համակարգչային խաղերի ոլորտում, որոնցում հաղթողներն ընտրվում են թվային բաշխման ծառայության օգտատերերի քվեարկության միջոցով։
2020 թվականին ծառայության ակտիվ օգտատերերի թիվը, ովքեր օգտվել են դրանից առնվազն ամիսը մեկ անգամ, գերազանցել է 120,4 միլիոնը։ 2021 թվականի սկզբին Steam-ի միջոցով վաճառքի էր հանվել ավելի քան 50 հազար խաղ, և ամեն տարի այդ թիվը աճում էր 8-10 հազարով։


== Պատմություն ==
Valve-ը հրատարակչական պայմանագիր է կնքել Sierra Studios-ի հետ 1997 թվականին։ Պայմանագիրը մտավոր սեփականության  իրավունքներ էր տվել Sierra-ին՝ ի լրումն հրապարակման վերահսկողության։ Valve-ը թողարկեց լրացուցիչ խաղեր Sierra-ի միջոցով, ներառյալ ընդարձակումները Half-Life-ի և Counter-Strike-ի համար։ Մոտ 1999 թվականին, երբ Valve-ը սկսեց աշխատել Half-Life 2-ի և նոր Source շարժիչի վրա, նրանք սկսեցին անհանգստանալ Sierra-ի հետ իրենց պայմանագրով, որը կապված էր ԻԱ-ի իրավունքների հետ, և երկու ընկերությունները նոր պայմանագրի շուրջ բանակցեցին մինչև 2001 թվականը։ Նոր պայմանագիրը վերացրեց Sierra-ի ԻԱ-ի իրավունքները և Valve-ին տվեց իր խաղերի թվային բաշխման իրավունքներ։


== Ծանոթագրություններ ==


== Արտաքին հղումներ ==
https://store.steampowered.com/ — Steam-ի պաշտոնական կայքը
Պսեմատիսմենոս

Պսեմատիսմենոս (հուն․՝ Ψεματισμένος), գյուղ Կիպրոսի Հանրապետության Լառնակայի շրջանի հարավ-արևմուտքում։ Գյուղը բնակեցված է սկսած միջին բրոնզի դարից։ Ըստ 2011 թվականի տվյալների քաղաքի բնակչությունը կազմել է 271 մարդ, մեծամասնությունը հույն կիպրացիներ են։


== Ժողովրդագրություն ==


== Ծանոթագրություններ ==
Արտեսա դե Սեգրե

Արտեսա դե Սեգրե (իսպ.՝ Artesa de Segre), բնակավայր և մունիցիպալիտետ Իսպանիայում։ Մտնում է Լյելդա պրովինցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Նոգերա շրջանում։ Նրա տարածքը գրավում է 176,71 կմ², իսկ բնակչությունը կազմում է 3839 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 136 կմ հեռավորության վրա։


== Ծանոթագրություններ ==
Մազուրկա (գյուղ, Պովորինսկի շրջան)

Անվան այլ կիրառումների համար տե՛ս՝ Մազուրկա (այլ կիրառումներ)Մազուրկա (ռուս.՝ Мазурка), գյուղ Ռուսաստանի Վորոնեժի մարզի Պովորինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարդար

Վարդար (անգլ.՝ Vardar), գետ Մակեդոնիայում և Հունաստանում։ Երկարությունը 388 կմ է, ավազանը՝ 25,4 հազար կմ²։ Սկսվում է Մակեդոնական լեռներից, հոսում միջլեռնային գոգավորություններով և թափվում Եգեյան ծովի Թերմաիկոս ծոցը։ Ջրի միջին ծախսը 151 մ³/վրկ է։ Ստորին հոսանքում նավարկելի է։ Վարդարի ափին են Սկոպիե, Տիտով Վելես քաղաքները։


== Անվանումը ==
Հնում կոչվել է Աքսիոս։ Ոմանք կարծում են, որ այժմյան անվանումը դրա հնդեվրոպական պատճենումն է, նշանակում է «սև ջուր» (այս գետի վտակը հիմա էլ կրում է սլավոնական Црна «սև» անունը)։ Ոմանք էլ կարծում են, որ այն առաջացել է հնդեվրոպական var (ջուր) և ar (հոսող) բառերի միացումից։ Եղել է նաև կարծիք, որ այն առաջացել է ալբաներեն bardhe «սպիտակ, մաքուր» բառից։


== Ծանոթագրություններ ==
Սաբադաշևո

Սաբադաշևո (ուկրաիներեն՝ Сабадашеве), գյուղ Ուկրաինայի Կիրովոգրադի մարզի Պետրովսկի շրջանում։
2001 թվականի տվյալներով Սաբադաշևո գյուղում բնակվում էր 12 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուգովոե (գյուղ, Սակիի շրջան)

Անվան այլ կիրառումների համար տե՛ս՝ ԼուգովոեԼուգովոե (ուկրաիներեն՝ Лугове, Ղրիմի թաթարերեն՝ Urçuq), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Ուրչուկ։
2001 թվականի տվյալներով Լուգովոե գյուղում բնակվում էր 188 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիլյամորոնտա

Վիլյամորոնտա (իսպ.՝ Villamoronta), բնակավայր և մունիցիպալիտետ Իսպանիայում։ Գտնվում է Պալենսիա պրովինցիայում (Կաստիլաի և Լեոն ինքնավար համայնքում)։ Մունիցիպալիտետը գտնվում է Տիեռա դե Կամպոս շրջանում։ Բնակչությունը՝ 286 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
[1]
Զայուկովո

Զայուկովո (ռուս.՝ Заюково, կաբ.-չերք.՝ Зеикъуэ), գյուղ Ռուսաստանի Դաշնության Կաբարդա-Բալկարական Հանրապետության Բակսանի շրջանի կազմում։
Բնակչությունը 2009 թվականին գրանցված տվյալներով կազմում էր 10084 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պերվոմայսկոե (քաղաքատիպ ավան, Պերվոմայսկի շրջան, Ղրիմ)

Անվան այլ կիրառումների համար տե՛ս՝ ՊերվոմայսկոեՊերվոմայսկոե (ուկրաիներեն՝ Первомайське, Ղրիմի թաթարերեն՝ Curçı), քաղաքատիպ ավան Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Ջուրչի։
2012 թվականի տվյալներով Պերվոմայսկոե քաղաքատիպ ավանում բնակվում էր 9 008 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Զառ (գյուղ)

Անվան այլ կիրառումների համար տե՛ս՝ Զառ (այլ կիրառումներ)Զառ կամ Ծար գյուղ Հայաստանի Կոտայքի մարզում, մարզկենտրոնից 47 կմ հարավ, Աբովյան քաղաքից 9․5 կմ արևելք, Ակունք և Սևաբերդ գյուղերի միջակայքում՝ Հատիս լեռան հարավային ստորոտին։ Ծովի մակերևույթից բարձր է 1598-1720 մետր։


== Պատմություն ==
Զառ գյուղի մասին առաջին հիշատակությունը եղել է Աբովյան քաղաքի մոտակայքում հայտնաբերված սեպագիր արձանագրությունը, որը փորագրվել է Արգիշտի Ա-ի (մ․թ․ա․ 786-764 թվականներ) կառավարման տարիներին։ Համաձայն արձանագրության՝ Զառ (Ծար) գյուղը շուրջ 2800 տարի առաջ Ուլուա երկրամասի վարչական կենտրոն-քաղաքն էր և կրում էր Դար (Դարանե) անվանումը։


== Բնակչություն ==
Պահպանված նյութական մշակույթի հուշարձանների մնացորդներից կարել է եզրակացնել, որ գյուղը զուտ հայաբնակ է եղել մինչև 1604 թվականի շահաբասյան բռնագաղթը, սակայն որոշ ժամանակ անց կրկին բնակեցվել է արհավիքից փրկված բնիկներով, ինչպես նաև խանական իշխանության հովանավորությունը վայելող մահմեդական տարրերով։ Գյուղի նախնիների մի մասը եկել են Վանից, Մանազկերտից, ինչպես նաև Պոլսից։
Գյուղի բնակչության թվաքանակի առաջին արձանագրումներն արվել են Երևանի խանության տարածքը ռուսական նվաճումից հետո՝ 1831 թվականից սկսած։ Հայտնի է նաև, որ ներկայիս բնակիչների նախնիների թվում կան նաև Իրանի հայաստանյան գավառներից,Սպահանից, Վանից, Մուշից,Մանազկերտից և Կոստանդնուպոլսից եկածների շառավիղները։
Զառի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնաբուծությամբ, դաշտավարությամբ և ծխախոտագործությամբ։


== Պատմամշակութային կառույցներ ==
Զառի հյուսիսարևմտյան մասում կան մ.թ.ա. II-I հազարամյակի ամրոց, մ.թ.ա. 3-2-րդ հազարամյակների դամբարանադաշտ և եկեղեցի (վերականգնված 1977 թվականին)։


=== Սուրբ Կարապետ եկեղեցի ===

Սուրբ Կարապետ եկեղեցին գտնվում է գյուղի հյուսիսային եզրին։ Համաձայն շինարարական արձանագրության՝ եկեղեցին կառուցվել է 1271 թվականին։ Եկեղեցին սկզբում միջին չափերի միանավ բազիլիկ ոճի կառույց էր, որը հետագայում դարձել է եռանավ։ Եկեղեցու բարավորի շինարարական արձանագրությունից պարզ է դառնում, որ երբեմնի եկեղեցին ունեցել է 105 սմ մուտքի լայնություն։ Եկեղեցու մասին կա 1883 թվականին վերաբերող վկայություն

Պահպանվել է եկեղեցու շինարարական 7 տողանի թվակիր արձանագրությունը։ Եկեղեցին գործել է մինչև 1920-ական թվականները, վերջին անգամ վերանորոգվել 1977-1978 թվականներին։

		
		


=== Գերեզմանոց ===
Զառ գյուղի տարածքում հին գերեզմանոցները երկուսն են։ Մեկը եկեղեցուց ոչ հեռու է,այստեղ պահպանվել են 400 անմշակ և կիսամշակ տապանաքարեր։ Երկրորդ գերեզմանոցը գտնվում է գյուղամիջում։ Ինչպես վկայվել է 1947 թվականին, այս գերեզմանոցը մասամբ վնասվել է ճանապարհի կառուցման հետևանքով․

Տեղում վկայվել են նաև 1691 թվականի արձանագիր տապանաքար և 13-17 դարերի խաչքարեր, որոնք չեն հասել մեր օրեր։
Զառ գյուղի գերեզմանոցում հիշատակվել են 1286 և 1306 թվականների արձանագրություններով խաչքարեր, որոնք անհետացել են։ Պահպանվել են վիմագրերի ընդօրինակումները․


=== Ձիթհան ===
1760-ական թվականներին Զառ գյուղում եղել է Գեղարդավանքին պատկանող ձիթհան։


== Տես նաև ==
Զառի պատմության և մշակույթի անշարժ հուշարձանների ցանկ (Կոտայքի մարզ)


== Ծանոթագրություններ ==


== Գրականություն ==
Սամվել Կարապետյան Զառ և Սևաբերդ գյուղերի պատմականհուշարձանները Archived 2021-04-26 at the Wayback Machine., ՀՃՈւ հիմնադրամ, 2014
Սանտա Կատերինա Վիլարմոզա

Սանտա Կատերինա Վիլարմոզա (իտալերեն՝ Santa Caterina Villarmosa) համայնք է Իտալիայում։ Գտնվում է Սիցիլիա մարզում՝ Կալտանիսետա գավառում։
Բնակչությունը կազմում է 6084 մարդ, բնակչության խտությունը՝ 81 մարդ/կմ²։ Զբաղեցնում է 75 կմ² տարածք։ Փոստային ինդեքս՝ 93018։ Հեռախոսային կոդ՝ 0934։
Բնակչության հովանավոր սուրբ համարվում է Եկատերինան։ Տոնը ամեն տարի տոնվում է նոյեմբերի 25-ին։
Անդրեյ Անդրեև

Անդրեյ Անդրեևիչ Անդրեև (ռուս.՝ Андре́й Андре́евич Андре́ев, հոկտեմբերի 30, 1895(1895-10-30), Կուզնեցովո, Q4088788?, Ելնինսկի շրջան, Սմոլենսկի մարզ - դեկտեմբերի 5, 1971(1971-12-05), Մոսկվա, ԽՍՀՄ), ռուս բոլշևիկ հեղափոխական («հին բոլշևիկ»), խորհրդային քաղաքական գործիչ։


== Կենսագրություն ==
Ծնվել է Սմոլենշինայում՝ գյուղացու ընտանիքում։ 2 տարի սովորել է գյուղական դպրոցում։ 1908 թվականին տեղափոխվել է Մոսկվա, որտեղ 13 տարեկանից աշխատել է պանդոկում որպես սպասք լվացող և ինքնաեռ մաքրող։
1914 թվականին դարձել է ԽՄԿԿ անդամ։ Մասնակցել է Հոկտեմբերյան հեղափոխությանը։ 1926-1930 թվականներին եղել է ԽՄԿԿ Կենտկոմի քաղբյուրոյի անդամության թեկնածու, 1932–1952 թվականներին՝ անդամ, 1924-1925 թվականներին և 1935-1946 թվականներին՝ Կենտկոմի քարտուղար, 1939-1952 թվականներին՝ Կենտկոմին կից կուսակցական վերահսկողության հանձնաժողովի նախագահ։
1931–1935 թվականներին աշխատել է որպես ԽՍՀՄ հաղորդակցության ճանապարհների Ժողկոմ, 1943-1946 թվականներին՝ ԽՍՀՄ գյուղատնտեսության մինիստր, 1946-1953 թվականներին՝ ԽՍՀՄ Մինիստրների սովետի նախագահի տեղակալ։
Ամուսնացած է եղել Դորա Խազան-Անդրեևնայի (1894-1961) հետ։ Որդին՝ Վլադիմիրը, եղել է ավիացիայի ղեկապետ, դուստրը՝ Նատալյան՝ կենսաբանական գիտությունների դոկտոր։
Երկրորդ կինը Զինաիդա Իվանովնան է, ում հետ ամուսնացել է ծերության տարիներին։ Նրանց երեխաներն են՝ Տատյանա, Վալենտինա, թոռները՝ Իլյա, Իվան և Քսենյա։
Անդրեևը մահացել է 1971 թվականի դեկտեմբերի 5-ին, Մոսկվայում։
Պարգևատրվել է Լենինի 4 և Հոկտեմբերյան հեղափոխության շքանշաններով։


== Ծանոթագրություններ ==
Միտկովո (գյուղ, Վյազեմսկի շրջան)

Անվան այլ կիրառումների համար տե՛ս՝ ՄիտկովոՄիտկովո (ռուս.՝ Митьково), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (56301-56400)

Աստերոիդների ցանկ (56201-56300)  • Աստերոիդների ցանկ  • Աստերոիդների ցանկ (56401-56500)
 Աստերոիդների ցանկ (56201-56300)  • Աստերոիդների ցանկ  • Աստերոիդների ցանկ (56401-56500)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
Սքայլեր Սեմյուելս

Սքայլեր Սեմյուելս(անգլ.՝ Skylers Samuels, ապրիլի 14, 1994(1994-04-14), Լոս Անջելես, Կալիֆոռնիա, ԱՄՆ), ամերիկացի դերասանուհի։


== Կենսագրություն ==
Սքայլեր Սեմյուելսը ծնվել է 1994 թվականի ապրիլի 14-ին և մեծացել է երեք եղբայրների և քրոջ հետ։ Սքայլերը անցկացրել է իր ամբողջ օրը Լոս Անջելեսի միջին դպրոցում, որտեղ նա նաև ապրում էր իր ընտանիքի հետ։ Հարազատները և ընկերները նրան անվանում են Սքայ։ Ազատ ժամանակ նա սիրում է լուսանկարել, պիլատեսով զբաղվել, ճանապարհորդել և ժամանակ անցկացնել ընկերների և ընտանիքի հետ։


== Ընտանիք ==
Սքայլեր Սեմյուելսի մայրը՝ Քեթին, բանավոր խոսքի պրոդյուսեր է, իսկ հայրը՝ Սքոթը, ԱՄՆ-ի մարշալ։ Սքայլերն ունի երեք եղբայր՝ Քոդի, Հարիսոն և Ջեք, և մի քույր՝ Հիզերը։


== Ֆիլմագրություն ==


== Մրցանակներ ==


== Ծանոթագրություններ ==


== Արտաքին հղումներ ==
Սքայլեր Սեմյուելս Internet Movie Database կայքում
Պալմիրա (այլ կիրառումներ)

Պալմիրա, կարող է վերաբերել՝

Պալմիրա - ուշ անտիկ ժամանակաշրջանի ամենահարուստ քաղաքներից մեկը
Պալմիրա - ատոլ կամ օղակակղզի Խաղաղ օվկիանոսում՝ Լայնի կղզիների կազմում
Բիչկի (գյուղ, Դմիտրիևսկի շրջան)

Անվան այլ կիրառումների համար տե՛ս՝ ԲիչկիԲիչկի (ռուս.՝ Бычки), գյուղ Ռուսաստանի Կուրսկի մարզի Դմիտրիևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սումառագա

Սումառագա (իսպ.՝ Zumárraga, բասկ.՝ Zumarraga), բնակավայր և մունիցիպալիտետ Իսպանիայում՝ Գիպուսկոայի ենթարկման տակ՝ Բասկերի երկիր համայնքի տարածքում (ինքնավար համայնք)։ Մունիցիպալիտետը գտնվում է Գոյերի շրջանում։ Տարածքը կազմում է 19,42 կմ2։ Բնակչությունը 2010 թվականի տվյալներով կազմել է 10037 մարդ։ Ադմինիստրատիվ կենտրոնից գտնվում է 54 կմ հեռավորության վրա։


== Պատմություն ==
Սումառագան հիմնադրվել է 1661 թվականին։


== Արտաքին հղումներ ==
Պաշտոնական կայքը
www.otamotz.com
www.festak.com 
Zumárraga en Google Maps
Անջելա Գեորգիու

Անջելա Գեորգիու (ռումիներեն՝ Angela Gheorghiu, ծնվել է՝ 7 սեպտեմբերի, 1965, Աջուդ, Վրաչնա, Ռումինիա), ռումինացի օպերային երգչուհի, սոպրանո։


== Կենսագրություն ==
Անջելա Գեորգիուն օպերայի բեմում առաջին անգամ ելույթ է ունեցել Բուխարեստում 1988 թվականին։ 1990 թվականին Վիեննայում մեներգիչների «Բելվեդեր» միջազգային մրցույթում արժանացել է երրորդ մրցանակի։ Միջազգային օպերային բեմում առաջին անգամ հանդես է եկել 1992 թվականին (Քովենթ Գարդեն, Լոնդոն)։ Գեորգիուն ելույթներ է ունեցել համաշխարհային ճանաչում ունեցող թատերախմբերի բեմականացումներում, համագործակցել է Մետրոպոլիտեն Օպերայի, Քովենթ Գարդենի, Լա Սկալայի, Վիեննայի պետական օպերայի և այլ հանրահայտ թատրոնների հետ։ 1998 և 2009 թվականներին համերգային շրջագայություններ է ունեցել Ռուսաստանում։
Անջելա Գեորգիուի երկրորդ ամուսինն է եղել (1996 թվականից մինչ 2009 թվականը) տենոր Ռոբերտո Ալանյան։ Իրենց համագործակցութունը Գեորգիուն ու Ալանյան վերսկսել են 2011 թվականին։


== Սկավառակագրություն ==

Arias / Decca, 1996
«Սիրային խմիչք» Գաետանո Դոնիցետի / Decca, 1997
Mysterium - Sacred Arias / Decca, 2001
«Բոհեմ» Ջակոմո Պուչինի / Decca
«Տրավիատա» Ջուզեպե Վերդի/ Decca
«Ծիծեռնակ» Ջակոմո Պուչչինի / EMI
«Վերթեր» Ժյուլ Մասներ / EMI
«Մանոն» Ժյուլ Մասնե / EMI
«Տոսկա» Ջակոմո Պուչչինի / EMI
«Տրոպտիհ» Ջակոմո Պուչչինի / EMI
Ռեքվիեմ Ջուզեպե Վերդի / EMI
«Տրուբադուր» Ջուզեպե Վերդի / EMI
«Ռոմեո և Ջուլիետ» Շառլ Գունո / EMI
Live From La Scala / EMI, 2007


== Ֆիլմագրություն ==
2001 - ֆիլմ-օպերա «Տոսկա» - Տոսկա
2002 - ֆիլմ-օպերա «Ռոմեո և Ջուլիետ» - Ջուլիետ


== Ծանոթագրություններ ==


== Արտաքին հղումներ ==
Անջելա Գեորգիուի պաշտոնական կայքը (անգլ.)
Հոդված Ռոբետո Ալանյայի՝ Անջելա Գեորգիուից բաժանվելու մասին // Le Figaro, 08.10.2009
G-Unit

G-Unit, ամերիկյան հիփ-հոփ խումբ է, որը կազմավորվել է Քուինսում (Նյու Յորք), 50 Սենտ, Lloyd Banks և Tony Yayo ռեփերների կողմից։ 


== Պատմություն ==
Խումբը կազմավորվել է մի քանի անկախ միքստեյպների շնորհիվ։ Խմբի անվանումը բացվում է ինչպես «Gangsta Unit»։ G-Unit-ի հիմնադիրները ապրում էին նույն թաղամասում և միասին ռեփ էին կարդում։ Այդ ժամանակ խմբի անդամներից մեկը՝ 50 Սենտը արդեն պայմանագիր ուներ լեյբլի հետ։ Բայց մահափորձից հետո՝ որտեղ 50 Սենտը ստացավ 9 գնդակ, լեյբլը չեղյալ համարեց պայմանագիրը։ Մահափորձից հետո 50 Սենտը իր դեբյուտային ալբոմի շնորհիվ, որը կոչվում էր «Get Rich or Die Tryin», նա մուտք է գործում Interscope Records, որից հետո նա հիմնում է G-Unit Records-ը՝ վերադառնալով իր խումբ։ G-Unit-ը իր հասած հաջողությունների վրա կանգ չառավ, նա շարունակում էր քրտնաջան աշխատել։ Այդ ժամանակվա ամենահայտնի աշխատանքները եղան «50 Cent Is the Future» (2002), «No Mercy, No Fear» (2002), «God's Plan» (2002), «Automatic Gunfire» (2003)։ Այն ժամանակ երբ G-Unit-ի հիմնադիրներից մեկը՝ Tony Yayo-ն բանտում էր հայտնվել՝ անօրինական կերպով զենք պահելու պատճառով, խմբում ավելանում է նոր ռեփեր՝ Young Buck-ը, որի հետ էլ ձայնագրվեց խմբի ամբողջական կազմի առաջին ալբոմը՝ «Beg for Mercy»-ն։ Այս ալբոմը հաջողված էր, վաճառվեց ավելի քան 6 միլիոն օրինակ ամբողջ աշխարհում։ Խմբի վերջին համատեղ ստուդիական ալբոմը դա 2008 թ. հրապարակած «T.O.S: Terminate on Sight» ալբոմն էր։


== Ծանոթագրություններ ==
Կլոչևոե

Կլոչևոե (ուկրաիներեն՝ Клочеве), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1911 թվականին։
2001 թվականի տվյալներով Կլոչևոե գյուղում բնակվում էր 190 մարդ։ Բնակավայրը զբաղեցնում է 0,66 կմ² տարածք։ Բնակչության խտությունը կազմում էր 287,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Beg for It

«Beg for It», ավստրալիացի ռեփեր Իգի Ազալիայի երգն է, համագործակցությամբ դանիացի երգչուհի MØ-ի հետ։ Այն թողարկվել է 2014 թվականի հոկտեմբերի 24-ին, որպես Իգի Ազալիայի «Reclassified» ալբոմի («The New Classic» ալբոմի վերաթողարկումը) գլխավոր սինգլ։ Երգը գրվել է Իգի Ազալիայի, Չարլի ԷքսՍիԷքսի, The Invisible Men-ի և The Arcade-ի կողմից։


== Կենդանի կատարումներ ==
2014 թվականի հոկտեմբերի 25-ին Իգի Ազալիան և MØ-ն կատարել են երգը NBC հեռուստաընկերության Saturday Night Live ծրագրի ընթացքում։ Նոյեմբերի 23-ին Իգին միայնակ երգը կատարել է American Music Awards մրցանակաբաշխության ժամանակ։ Երեք օր անց՝ նոյեմբերի 26-ին, Իգին և The Roots խումբը կատարել են երգը The Tonight Show Starring Jimmy Fallon ծրագրի ընթացքում։ Նույն տարվա դեկտեմբերին Իգին կատարել է երգը iHeartRadio ռադիոկայանի կազմակերպած Jingle Ball համերգի ժամանակ։ 2015 թվականի հունվարի 7-ին Իգի Ազալիան միայնակ կատարել է երգը նաև 41-րդ People's Choice Awards մրցանակաբաշխությունում։


== Երգացանկ ==
Թվային ներբեռնում«Beg for It» – 2։58Ռեմիքսների մինի ալբոմ«Beg for It» [ETC!ETC! Remix] — 3։07
«Beg for It» [Riddim Commission Remix] — 4։50
«Beg for It» [The Heavy Trackerz Remix] — 3։29
«Beg for It» [Zoo Station Remix] — 3։43
«Beg for It» [R3II Remix] — 2։58
«Beg for It» [SloWolf Remix] — 3։04


== Հիթ-շքերթներ ==


== Ծանոթագրություններ ==


== Արտաքին հղումներ ==
Երգի աուդիո տարբերակը ՅուԹուբում
This Is My Life (երգ, Աննա Բերգենդալ)

This Is My Life (Սա իմ կյանքն է), շվեդ երգչուհի Աննա Բերգենդալի անգլերեն լեզվով երգն է, որի երաժշտության հեղինակն է Բոբբի Լյունգգրինը իսկ բառերի հեղինակը Քրիստիան Լագերսթրոմը։ Երգը 2010 թվականի մարտի 13-ին հաղթել է Մելոդիֆեսթիվալենում և արդյունքում Աննան ստացել է հնարավորություն ներկայացնել Շվեդիան Եվրատեսիլ 2010 երգի մրցույթում։
This Is My Life երգը առաջին հորիզոնականն էր Շվեդական սինգլների չարթերում, սակայն Եվրատեսիլի կիսաեզրափակչում այն զբաղեցրել է 11-րդ հորիզոնզականը 62 միավորով ինչը թույլ չտվեց որպեսզի անցնի եզրափակիչ փուլ։
Անետ Էլիզաբեթ Մահոն

Անետ Էլիզաբեթ Մահոն (անգլ.՝ Annette Elizabeth Mahon, հոկտեմբերի 21, 1918(1918-10-21), Դուբլին, Իռլանդիա, Մեծ Բրիտանիայի և Իռլանդիայի միացյալ թագավորություն - հոկտեմբերի 7, 2013(2013-10-07), Բեյսինգսթոուք, Հեմփշիր, Հեմփշիր, Հարավարևելյան Անգլիա, Անգլիա, Միացյալ Թագավորություն), ռահվիրա օդաչու և օդային օժանդակ փոխադրամիջոցների միակ իռլանդացի կին անդամ։


== Կյանք ==
Ծնվել է Դուբլինում 1918 թվականի հոկտեմբերի 21-ին և ընտանիքի վեց երեխաներից մեկն էր։ Հայրն աշխատել է փոստում։ Հաճախել է Դուբլիի Sacred Heart մենաստանը, որից հետո հաշվապահական ֆիրմայում աշխատանք է գտել նախքան պատերազմը։ Մանկության տարիներին Դուբլին է այցելել ավիացիայի առաջամարտիկ սըր Ալեն Քոբհեմի թռչող կրկեսը, և Անետը սավառնել է օդանավով ու մի պահ նրան է վստահվել դրա ղեկավարումը։ Երբ պատերազմն սկսվել է, Մահոնը տեղափոխվել է Հյուսիսային Իռլանդիա՝ Ուլստերում Կանանց օժանդակ օդուժի շարքերում շտապ օգնության մեքենաներ վարելու։ Այնտեղ լսել է «Air Transport Auxiliary» կազմակերպության մասին և 1942 թվականին դիմել դրա օդաչուների դասընթացում ընդգրկվելու համար։ Ընդունվել է և ուղարկվել Շոտլանդիայի Պրեստվիք քաղաքում գործող սկսնակ օդաչուների դպրոց։ Ուսումն ավարտելուց հետո նշանակվել է նույն քաղաքում և թռիչքներ իրականացրել Շոտլանդիայի հյուսիսում։ Արժանացել է «Բարակուդաների թագուհի» անվանը, երբ սկսել է Ֆեյրի Բարակուդա ավիակիր ռմբակոծիչներ վարել՝  1943 թվականին դրանց գործածության մեջ մտնելուց հետո․ նա շատ էր սիրում այդ օդանավը։ Պատերազմի ընթացքում վարել է 12 տարբեր օդանավեր, այդ թվում՝ Սպիթֆայերներ, և արձանագրել 475 ժամ թռիչքային ժամանակ։ Չնայած պատերազմից հետո հիմնականում զբաղվել է իր երեխաներով, 1973 թվականին կամավորագրվել է մի խմբի, որը դարձել է Գլոստերշիրի Ֆեյրֆորդ քաղաքի «Royal International Air Tattoo» ավիացիոն շոուն։ 


== Անձնական կյանք ==
Դեռևա Պրեստվիքում հանդիպել է իր ապագա ամուսնուն՝ բժիշկ Մորիս Հիլին։ Հիվանդացել էր գրպով և քանի որ գտնվում էր օտար երկրում, ոչ ոք չի ունեցել, որ իրեն խնամեր։ Բժիշկը հոգ է տարել նրան, իսկ առաղջանալուց հետո Մահոնը նրան հրավիրել է թռչելու իր բարակուդայով ու ասել, որ պատրաստվում է ամուսնանալ նրա հետ։ Ամուսնացել են Լոնդոնում 1947 թվականին։ Ամուսինն աշխատանք է ստացել «United Kingdom Atomic Energy Authority» հետազոտական կազմակերպությունում, այսպիսով կինը նրա հետ շրջագայել է ամբողջ Միացյալ Թագավորությունով՝ սկսած Քամբրիայից մինչև Քեյթնես ու Հեմփշիր։ Ունեցել են երեք դուստր, թեև նրանցից մեկը՝ Էլիզաբեթը, մահացել է 1966 թվականին դեռևս մանուկ հասակում։ Ամուսինը կաթված է տարել և մահացել 1996 թվականին։ Մահոնը վախճանվել է 2013 թվականի հոկտեմբերի 7-ին։ 


== Ծանոթագրություններ ==


== Արտաքին հղումներ ==
Անետ Էլիզաբեթ Մահոն Internet Movie Database կայքում
Ռուբայի

Ռուբայի (հոգնակի թվով՝ «ռուբայաթ» - քառյակ, արաբ․, բառացի՝ քառապատկված), պարսկա-արաբական պոեզիայում քառատող ավարտուն բանաստեղծություն, առավելապես խոհական-փիլիսոփայական բնույթի։ Դասական քառյակի մեջ հանգավորվում են առաջին, երկրորդ և չորրորդ տողերը, իսկ երրորդը մնում է ամուրի՝ անհամգ։ Ռուբայաթի կամ քառյակի ժանրում ստեղծագործել են Օմար Խայամը, Հաֆեզը, Ռուդաքին, Նիզամին, Ռումին, Սաադին, իսկ հայ հեղինակներից՝ Հովհաննես Թումանյանը, Եղիշե Չարենցը, Հովհաննես Շիրազը և ուրիշներ։
Ռուսաստանում փաստորեն երկու բեյթ է․ հանգավորվում են 1-ին, 2-րդ, 4-րդ տողերը, երրորդը մնում է անհանգ կամ հանգավորվում է հազվադեպ։ Տողերի վերջում կրկընվող բառը կամ բառերի խումբը կոչվում է ռեդիֆ, իսկ Ռուսների շարքը՝ ռուբայաթ։ Աշուղական Ռ․ ունի երաժշտական հատուկ եղանակ և ընդգրկված է որոշ, աշուղական բարդ երգատեսակների մեջ (ռուբայի–դիվանի, ռուբայի–բայաթի–թասլիբվերջինիս միակ օրինակը ստեղծել է Սայաթ–Նովան)։ Հայ բանաստեղծներից Ռուսերեն է գրել Ե․ Չարենցը։


== Ծանոթագրություններ ==
Պերվոմայսկի (քաղաք, Ուկրաինա)

Անվան այլ կիրառումների համար տե՛ս՝ ՊերվոմայսկիՊերվոմայսկի (ուկրաիներեն՝ Первомайський), քաղաք Ուկրաինայի Խարկովի մարզի Պերվոմայսկի շրջանում։ Բնակավայրը նախկինում նաև անվանվել է Լիխաչևո։ Հիմնադրվել է 1869 թվականին։
2001 թվականի տվյալներով Պերվոմայսկի քաղաքում բնակվում էր 32 826 մարդ։ Բնակավայրը զբաղեցնում է 9 կմ² տարածք։ Բնակչության խտությունը կազմում էր 3650 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2012-07-03 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վերջին ռեպորտաժը

«Վերջին ռեպորտաժը» (լատիշ․՝ Pēdējā reportāža), խորհրդային հեռուստատեսային գեղարվեստական ֆիլմ, որը նկարահանել է ռեժիսոր Ձիդրա Ռիտենբերգան Ռիգայի կինոստուդիայում գերմանացի գրող Գերտ Պրոկոպի «Լրագրողի մահը» վեպի մոտիվներով 1986 թվականին։
Ֆիլմի հեռուստատեսային պրեմիերան տեղի է ունեցել կենտրոնական հեռուստատեսությունում 1986 թվականի դեկտեմբերի 17-ին։


== Սյուժե ==
Արևմտյան հեղինակավոր պարբերականի ղեկավարությունը իր առաջատար լրագրող Պետեր Լոբենշտեյնին հանձնարարում է նյութ պատրաստել թերթի աշխատակից, հայտնի լրագրող Յորգենսենի առեղծվածային սպանության մասին։
Լոբենշտեյնը, որն զբաղված է մեկ այլ թեմայով, մեծ դժկամությամբ է ստանձնում հանձնարարված գործը։ Գործի նյութերն ուսումնասիրելով՝ նա պարզում է, որ իր գործընկերը սպանվել է իր վերջին լրագրողական հետաքննության պատճառով, այլ ոչ թե կենցաղային պատճառներով, ինչպես համառորեն նշել է տեղի ոստիկանության ղեկավարը։


== Դերերում ==


== Նկարահանող խումբ ==
Սցենարի հեղինակ՝ Յուրի Կալեշչուկ
Բեմադրող ռեժիսոր՝ Ձիդրա Ռիտենբերգա
Բեմադրող օպերատոր՝ Գվիդո Սկուլտե
Կոմպոզիտոր՝ Մարտինշ Բրաունս
Բեմադրող նկարիչ՝ Վիկտոր Շիլդկնեխտ
Հնչյունային օպերատոր՝ Գլեբ Կորոտեև
Ռեժիսոր՝ Բոլեսլավ Ռուժ
Օպերատոր՝ Իվար Հոֆմանիս
Կոստյումների նկարիչ՝ Իևա Կունձինա
Նկարիչ-գրիմարար՝ Ռասմա Պրանդե
Խորհրդատու՝ Էդուարդ Մնացականով
Տնօրեն՝ Եֆիմ Կնաֆելման


=== Հետաքրքիր փաստեր ===
Նկարահանումներն անցկացվել են մեծ մասամբ Կլայպեդայում և նրա շրջակայքում։ Կադրերում կարելի է տեղնել Լիտվայի ծովագնացության շենքը, Պատկերասրահ, Կալվյու, Յոնո, Տուրգաուս, Աուկշտոյի (բակի կողմից), Դաուկանտո փողոցները, Տեատրո, Լիետուվնինկու, Դոնյալայչյո հրապարակները, Դանգե գետի ափը, Հին շուկայի մոտ կայանատեղին, Մանտո փողոցի 36 շենքը, ինչպես նաև «Կլայպեդա» հյուրանոցի ինտերիերը և հին քաղաքի «Բուրու ուժեյգա» սրճարանը, մեկ դրվագ նկարահանվել է Կաունասի Հին քաղաքում (երբ Լոբենշտեյնը զանգահարում է Էնգելխենին ավտոմատից), մնացածը՝ Ռիգայում։


== Քննադատություն ==

— «Родник» ամսագիր, 1988 թվական


== Ծանոթագրություններ ==


== Գրականություն ==
Баташева Н. «Последний репортаж»: О создаваемом одноим. телевизион. худож. фильме. Интервью режиссёра // «Кино» № 5 за 1986 год, стр. 16-17.
Трофимов Р. Политический детектив: успехи и проблемы. Худ. фильм «Последний репортаж»: Риж. киностудия // «Советская Латвия», 5 декабря 1986 года.
Лице Л. Фильм о вседозволенности: О фильме Риж. киностудии «Последний репортаж» // «Ригас Балсс», 11 сентября 1986.
Апините В. Перед нравственным выбором: О худож. фильме Риж. киностудии «Последний репортаж» // «Юрмала», 18 октября 1986.
Петрайсис С. Шестой фильм Дз. Ритенберги: о съёмках фильма «Последний репортаж» в Клайпеде // «Комсомольская правда» (Вильнюс), 20 мая 1986.
Բայամ (գետակ)

Բայամ, գետակ Վերին Բասենում, Արաքսի ձախակողմյան վտակը։ Սկիզբ է առնում Ալադաղի հյուսիսարևելյան կողմից, անցնում է Կոչվան ավանով և Կաղզվանի մոտ թափվում է մայր գետը։


== Ծանոթագրություններ ==
Պարային Եվրատեսիլ 2008

Պարային Եվրատեսիլ 2008 (անգլ.՝ Eurovision Dance Contest 2008), երկրորդ պարային Եվրատեսիլը, որը կազմակերպել է Եվրոպական հեռարձակողների միությունը (ԵՀՄ)։
Մրցույթը տեղի է ունեցել Գլազգո քաղաքում 2008 թվականի սեպտեմբերի 6-ին, Շվեդիայի կոնֆերանս կենտրոնում, իսկ կանոնները նույնն էր ինչպես Պարային Եվրատեսիլ 2007 մրցույթը։
Մրցույթի հիմնական փոփոխությունը այն էր, որ զույգերից մեկը պետք է լիներ պրոֆեսիոնալ, իսկ մյուստ ոչ պրոֆեսիոնալ։ Պարային Եվրատեսիլ 2008-ի հիմանական մասնակիցները տեղի «Պար աստղերի հետ» հաղորդման մասնակիցներն էին։ Մրցույթը ներկայացել է նաև մեկ ուրիշ փոփոխությամբ, որի համաձայն զույգերը պետք է ներկայացնեին միայն մեկ պարային կատարում, սակայն պարային համարների տևողությունը ավելացել էր 2 րոպեով։ Պարային համարները կարող էին լինել տարբեր ոճերի, ըստ մասնակիցների ցանկությամբ, սակայն հագուստները պետք է լիներ իրենց ազգային գույներով և տարազներով։


== Մասնակիցների ցուցակ ==


== Քվեարկություն ==


=== 12 միավորներ ===


=== Հեռուստադիտողի քվեարկություն ===
1  Լեհաստան - 134
2  Ուկրաինա - 103
3  Ռուսաստան - 97
4  Ադրբեջան - 78
4  Լիտվա - 78
6  Պորտուգալիա - 61
7  Դանիա - 54
8  Իռլանդիա- 40
9  Մեծ Բրիտանիա - 39
10  Շվեդիա - 34
11  Ֆինլանդիա - 32
11  Հունաստան - 32
13  Ավստրիա - 29
14  Նիդերլանդներ - 1


== Միջազգային քվեարկություն ն հեռուստահաղորդում ==


=== Խոսնակներ ===


=== Մեկնաբաններ ===


== Ծանոթագրություններ ==


== Արտաքին հղումներ ==
Պաշտոնական կայք
ESCKaz - Պարային Եվրատեսիլի մասին
Ավետիք Իսահակյանի տուն-թանգարան (Գյումրի)

Անվան այլ կիրառումների համար տե՛ս՝ Ավետիք Իսահակյանի տուն-թանգարան (այլ կիրառումներ)Ավետիք Իսահակյանի տուն-թանգարան, Ավետիք Իսահակյանի տուն-թանգարանը գործում է 1975 թվականից, մեծ քնարերգուի հայրական տանը, որը կառուցվել է 1828 թվականին՝ բանաստեղծի պապի՝ Նիկողայոս Իսահակյանի կողմից։


== Պատմություն ==
1975 թվականի հոկտեմբերի 29-ին, մեծ Վարպետի ծննդյան 100-ամյակի օրերին, Իսահակյանների տունը դարձավ հուշատուն-թանգարան, սակայն այն ենթարկվել է բազմաթիվ ավերածությունների 1988 թվականի ավերիչ երկրաշարժի հետևանքով։ 90-ականների սկզբին թանգարանի շենքը հիմնովին քանդվեց՝ ճարտարապետական նույն ոճով նոր շենք կառուցելու նպատակով, սակայն շատ չանցած՝ շինարարությունն ընդհատվեց ավելի քան մեկ տասնամյակ։ Վերականգնումը՝ Շիրակի մարզպետարանի պատվերով, նոր թափով սկսվեց 2002 թվականի գարնանը և իր հյուրընկալ դռները բացեց բոլորի համար։
Տուն-թանգարանը վերականգնվել և ձևավորվել է հին ոճով այնպես, ինչպես 1957 թվականին նկարագրել են Վարպետի հարազատները։


== Ցուցադրություն ==
Թանգարանում վերականգնված են բանաստեղծի աշխատասենյակը, Իսահակյանների հյուրասենյակը, ննջասենյակը, խոհանոցը, մառանը և թոնրատունը։
Թանգարանի կահավորանքը պահպանվել է այնպես, ինչպես հեղինակի կենդանության օրոք է եղել։ Այստեղ կարելի է տեսնել Իսահակյանի անձնական հարուստ գրադարանը, հնօրյա գրասեղանը, որտեղ ծնվել է նրա առաջին ստեղծագործությունը, փայտե մանկական օրորոցը և այլն։
Այստեղ է գտնվում նաև ասեղնագործված սեղանի սփռոցը և բարձը, հեղինակի շատ սիրելի սուրճի պատրաստման ամանը, բավական մեծ եվրոպական ոճի հայելին, 2 մ բարձրությամբ փայտե քանդակը, որը հանրահայտ գրողի դիմաքանդակն է։
Թանգարանում կարելի է ծանոթանալ ոչ միայն մեծ բանաստեղծին առնչվող մասունքներին, այլև 19-րդ դարի վերջին քառորդի ունևոր գյումրեցու կենցաղին, նիստուկացին։


== Այցելուներ ==
Թանգարան են այցելել բազմաթիվ հյուրեր, նշանավոր մարդիկ, ինչպիսիք են Ամենայն Հայոց Կաթողիկոս Վազգեն Առաջինը, աշխարհահռչակ գրող Վիլյամ Սարոյանը, մարշալ Հովհաննես Բաղրամյանը, հանրաճանաչ երգչուհի Ելենա Օբրազցովան և շատ ուրիշներ, որոնք իրենց տպավորություններն են թողել պատվավոր այցելուների հուշամատյանում։


== Հասցե ==
Թանգարանը գտնվում է Գյումրու Վարպետաց փողոցում։ Այս փողոցում է գտնվում նաև Հովհաննես Շիրազի տուն-թանգարանը։


== Պատկերասրահ ==

		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Ավետիք Իսահակյանի տուն-թանգարան
Մարգարիտ Ալեքսանյան

Մարգարիտ Ալեքսանյան (դեկտեմբերի 12, 1838(1838-12-12), Շուշի, Ռուսական կայսրություն - մարտի 27, 1902(1902-03-27)), հայ գեղագիր։


== Կենսագրություն ==
Ծնվել է Շուշի քաղաքում։ Նախնական կրթությունը ստացել Աքեր Եղիզաբեթի դպրոցում։ Փոքր հասակից սիրել է ասեղնագործությունը։ Հետագայում ամբողջովին նվիրվել է գեղագրության։ Պատրաստել է գեղագրության մի տետրակ, ցանկացել տպագրել Վենետիկում, սակայն նյութական դժվարությունների պատճառով չի կարողացել գլուխ բերել, չնայած Մխիթարյանները այն համարել են «գործ զարմանահրաշ»։ 1880-ականների սկզբներից ձեռնարկել է երկար տարիներ իր միտքը զբաղեցնող գործին, մի քանի տարվա քրտնաջան աշխատանքով, սքանչելի ձեռագրով արտագրել է մի ավետարան, ավարտել 1886 թվականին, նվիրել Էջմիածնին։ Ծանր ու հոգեմաշ աշխատանքի ընթացքում վնասել է աչքերը։ Բժիշկները արգելել են գրել, սակայն շարունակել է իր սիրած գործը, արտագրել մի երկրորդ օրինակ։ 1868 թվականին Շուշիում լույս է տեսել նրա «Հայկական գեղագրություն» աշխատությունը։


== Արտաքին հղումներ ==
ՄԱՐԳԱՐԻՏ ԱԼԵՔՍԱՆՅԱՆԻ ԾՆՆԴՅԱՆ 150-ԱՄՅԱԿԻ ԱՌԹԻՎ Archived 2010-06-08 at the Wayback Machine.


== Աղբյուրներ ==
Էբելիկ

Էբելիկ, գյուղ Արևմտյան Հայաստանում, Կիլիկիայի  Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ժիրոնդ

Անվան այլ կիրառումների համար տե՛ս՝ Ժիրոնդ (այլ կիրառումներ)Ժիրոնդ (ֆրանսերեն՝ Gironde), դեպարտամենտ Ֆրանսիայի արևմուտքում, Ատլանտյան օվկիանոսի մոտ։ 

Ժիրոնդ դեպարտամենտի կարգային թիվն է՝ 33։


== Պատմություն ==
Ժիրոնդը Ֆրանսիական հեղափոխության ժամանակ 1790 թ. մարտի 4-ին ստեղծված առաջին դեպարտամենտներից մեկն է։ 1793 թ.-ից մինչև 1795 թ.-ը դեպարտամենտն ունեցել է Bec-d'Ambès անունը, քանի որ այդ ժամանակ Ժիրոնդ անունն ասոցացվում էր ժիրոնդիստների կուսակցության հետ, որի անդամները հետագայում ձերբակալվեցին։


== Աշխարհագրական տվյալներ ==
10 725 քառ.կմ տարածքով Ժիրոնդը Ֆրանսիայի դեպարտամենտներից ամենախոշորն է։ Երեք կողմերից շրջապատված է Լանդեր, Լո և Գարոն, Դորդոն և Ծովափնյա Շարանտ դեպարտամենտներով, արևմուտքից ողողվում է Ատլանտյան օվկիանոսի ջրերով։
Ժիրոնդը լավ հայտնի է Եվրոպայի ամենաերկար «Արծաթե ափ» լողափով, ուր ամեն տարի այցելում են շատ սերֆերներ։ Ինչպես նաև այստեղ է ծնվել ծովերի և ջրային կյանքի հայտնի հետազոտող Ժակ-Իվ Կուստոն


=== Քաղաքները ===
Բորդո, տարածաշրջանի խոշորագույն քաղաքը և ադմինիստրատիվ կենտրոնն է։
Սենտ-Էմիլյեն, գինեգործության կենտրոն է, 1999 թվականից ընդգրկված է Ֆրանսիայի համաշխարհային ժառանգության օբյեկտների ՅՈւՆԵՍԿՕ-ի ցանկի մեջ։


== Արտաքին հղումներ ==
Պաշտոնական կայք Archived 2008-05-21 at the Wayback Machine.
Չերի Ջոնս

Չերի Ջոնս (անգլ.՝ Cherry Jones, նոյեմբերի 21, 1956(1956-11-21), Paris, Թենեսի, ԱՄՆ), ամերիկացի դերասանուհի։ «Թոնի» և «Էմմի» մրցանակների կրկնակի դափնեկիր է։ Ջոնսը ամենամեծ ճանաչման է հասել Բրոդվեյի բեմում խաղացած դերերի շնորհիվ, թեև առավել հայտնի է Fox-ի «24 ժամ» սերիալում ԱՄՆ նախագահ Էլիսոն Թեյլորի դերով։


== Կյանք և կարիերա ==
Ջոնսը ծնվել է Թենեսիում և 1978 թվականին ավարտել է Կարնեգի Մելոն համալսարանը բակալավրի աստիճանով՝ դրամատուրգի մասնագիտությամբ։ Ապա նա սկսել է պրոֆեսիոնալ հանդես գալ տեղի թատրոններում, նախքան Նյու-Յորք տեղափոխվելը։ 1983 թվականին նա բրոդվեյական բեմում առաջնաելույթ է ունեցել «Բարեգործը» պիեսում, իսկ հետո հանդես է եկել «Որքան կարևոր է լուրջ լինելը»-ում և «Մակբեթ»-ում։
Ջոնսը իր կարերայի ընթացքում հինգ անգամ առաջադրվել է «Թոնի» մրցանակի՝ նվաճելով երկու արձանիկներ՝ 1955 թվականին «Ժառանգորդուհի» և տասը տարի անց «Կասկած»-ի համար։ 2014 թվականին նա Ամերիկան փառքի թատերական սրահի կազմի մեջ է մտել։
Ի լրումն իր բեմական կարիերայի՝ Ջոնսը խաղացել է մի շարք կինոֆիլմերի երկրորդ պլանում, ներառյալ «Ձիերի կախարդը» (1998), «Կատարյալ փոթորիկը» (2000), «Նշանները» (2002) և «Խորհրդավոր անտառը»։ 2000-ական թվականներին նա նաև ակտիվ է եղել հեռուստատեսությունում, որտեղ խաղացել է ԱՄՆ նախագահ Էլիսոն Թայլորի դերը Fox-ի «24 ժամ» սերիալում, որով ստացել է «Էմմի» մրցանակ 2009 թվականին։ 2012 թվականին նա նաև նկարահանվել է NBC-ի ոչ երկար ժամանակ գոյություն ունեցող «Զարթոնք» սերիալում։
Ջոնսը լեսբուհի է։ 2004-2009 թվականներին նա հարաբերությունների մեջ է եղել դերասանուհի Սառա Փոլսոնի հետ։ 2015 թվականին նա ամուսնացել է ռեժիսոր Սոֆի Հյուբերի հետ։


== Ֆիլմագրություն ==


== Ծանոթագրություններ ==
Ռաիգաստե

Ռաիգաստե (էստ․՝ Raigaste), գյուղ Էստոնիայի Տարտումաա նահանգի Ռինգու շրջանում։
2011 թվականի տվյալներով գյուղում բնակվում էր 70 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Եղեռնի զոհերի հուշարձան (Մարսել)

Անվան այլ կիրառումների համար տե՛ս՝ Եղեռնի զոհերի հուշարձան (այլ կիրառումներ)Եղեռնի զոհերի հուշարձան, հուշարձան Ֆրանսիայի Մարսել քաղաքի Պրադո պողոտայի Մարսելի Սուրբ Սահակ և Սուրբ Մաշտոց Թարգմանչաց Հայկական տաճարի բակում։


== Պատմություն ==
Հուշարձանը նվիրված է Մեծ եղեռնի զոհերի հիշատակին։ Հուշարձանի կառուցման աշխատանքները սկսվել են 1970 թվականի մայիսի 31-ին, հիմնարկեքի առաջին քարը տեղադրել է Ամենայն Հայոց Կաթողիկոս Վազգեն Առաջինը։ Հուշարձանի բացումը կատարվել է 1973 թվականի փետրվարի 11-ին պետքարտուղար Ժոզեֆ Կոմիտիի գլխավորությամբ, մասնակցել է նաև Մարսելի փոխքաղաքապետ Գաստոն Դեֆերը։


== Հեղինակներ ==
Քանդակագործ` Թորոս Ռասթկելենյան
Ճարտարապետ` Ալեն Փիրյան


== Ծանոթագրություններ ==
Օնրյուսրիֆիր

Օնրյուսրիֆիր (աֆրիկաանս՝  և անգլ.՝ Onrusrivier), ոչ մեծ քաղաք Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում։ Ընդգրկված է Օֆերբերխ շրջանի և Օֆերստրանդ տեղական մունիցիպալիտետի կազմում։


== Աշխարհագրական դիրք ==
Քաղաքը գտնվում է նահանգի հարավային մասում՝ Ատլանտյան օվկիանոսի Օնրյուսրիֆիրմոնդ ծովածոցի ափին, Օնրյուս գետի գետաբերանի մոտ, Քեյփթաունից հարավ-արևելք, նահանգի վարչական կենտրոնից մոտ 57 կմ հեռավորության վրա։ Բացարձակ բարձրությունը ծովի մակարդակից 26 մետր է։


== Կլիմա ==
Քաղաքի կլիման մերձարևադարձային-միջերկրածովյան է։ Միջին տարեկան տեղումների քանակը 506 մմ է։ Առավելագույն տեղումների քանակը լինում է ապրիլից հոկտեմբեր ընկած ժամանակահատվածում։ Օդի միջին առավելագույն ջերմաստիճանը տատանվում է 16,5 °C-ից (հուլիսին) մինչև 25,7 °C (փետրվարին)։ Տարվա ամենացուրտ ամիսը հուլիսն է։ Միջին նվազագույն գիշերային ջերմաստիճանը այդ ամսվա ընթացքում լինում է 7 °C։


== Բնակչություն ==
2011 թվականի պաշտոնական մարդահամարի տվյալներով՝ Օնրյուսրիֆիրի բնակչությունը կազմել է 5151 մարդ, որոնցից տղամարդիկ կազմել են 45,45 %, կանայք՝ համապատասխանաբար 54,55 %։ Ռասայական առումով սպիտակամորթները կազմում էին քաղաքի բնակչության 90,43 %-ը, սևամորթները՝ 6,45 %-ը, գունավորները՝ 2,6%-ը, ասիացիները (այդ թվում՝ հնդիկները)՝ 0,14 %-ը, այլ ցեղերի ներկայացուցիչները՝ 0,39 %-ը։ Քաղաքացիների շրջանում ամենատարածված լեզուներն էին աֆրիկաանսը (61,15 %) և անգլերենը (36,83 %)։


== Տրանսպորտ ==
Քաղաքի միջով անցնում է R43 տարածաշրջանային մայրուղին։ Մոտակա օդանավակայանը գտնվում է Հերմանուս քաղաքում։


== Ծանոթագրություններ ==
Գամբարանա

Գամբարանա (իտալերեն՝ Gambarana), կոմունա Իտալիայում, գտնվում է Լոմբարդիա մարզի Պավիա գավառում։
Բնակչությունը 274 մարդ։ Բնակչության խտությունը՝ 23 մարդ/կմ²։ Զբաղեցնում է 12 կմ² տարածք։ Փոստային ինդեքս՝ 27030։ հեռախոսային կոդ՝ 039։


== Ժողովրդագրություն ==
Բնակչություն


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լեսպեկ

Լեսպեկ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Հարձակումներ Մումբայում (2008)

Մումբայի հարձակում (հայտնի է նաև Ահաբեկչություն Բոմբեյում անունով), ահաբեկչական հարձակումների շարք, որը տեղի է ունեցել 2008 թվականի նոյեմբերի 26-ից 29-ը Հնդկաստանի Մումբայ քաղաքում։
Ահաբեկչական հարձակումներն ենթադրաբար իրականացրել են «Դեկան Մուջահեդին» կազմակերպության անդամները։ Գործողությունները իրականացվել են մի շարք մոբիլ (արագ տեղաշարժվող) խմբերով։ 1-ին խումբը հարձակումն իրագործել է Չխատրապատի Շիվաջի երկաթուղային կայարանում՝ ինքնաձիգներից անկանոն կրակահերթներ արձակելով այնտեղ գտնվող անձանց ուղղությամբ։ 2-րդ և 3-րդ խմբերը գրավել են Հնդկաստանի դարպաս կոչվող հաղթակամարի դիմաց գտնվող «Թաջ Մահալ» և «Օբերայ» հյուրանոցները։ 4-րդ խումը գրոհել է ոստիկանական բաժանմունքը։ Ընդհանուր հաշվով գրանցվել է 7 հարձակում, այդ թվում՝ Լեոպոլդ սրճարանի, հիվանդանոցի և «Նարիման» գործարար կենտրոնում գտնվող հրեական կենտրոնի վրա)։
Հարձակումների հետևանքով սպանվել է 166 քաղաքացիական անձ և ուժային կառույցների աշխատակիցներ, ինչպես նաև 10 ահաբեկիչներից 9-ը։ 300-ից 600 մարդ ստացել է տարբեր աստիճանի մարմնական վնասվածքներ։


== Իրադարձությունները մինչև հարձակումը ==
2008 թվականի նոյեմբերի 21-ին՝ տեղական ժամանակով շուրջ 22։00-ի սահմաններում, 10 ահաբեկիչներից կազմված խումբը Պակիստանի Կարաչիի քաղաքից փչովի նավակներով դուրս է գալիս և ուղևորվում դեպի Հնդկաստանի Մումբայ քաղաք։ Ահաբեկիչներն էին Մուհամեդ Աբջալա Քեսաբը, Աբու Ալին, Աբու Սոհեբա Աբդուլան, Չոթա Ռեհմանան, Ֆահադի Ուլախան, Աբու Դերի Իսամալ Հանան, Նասիրա Ումարան, Բաբարա Իմարանա Ախաշին, Ակիրա Ալի Համին և Բադի Աբդուլա Ռեհմանը։
Ահաբեկիչներից յուրաքանչյուրը իր մոտ ունեցել է Կալաշնիկովի ինքնաձիգ (ԱԿ կամ ԱԿ-47) վեց կամ յոթ արդիականացված պահեստատուփերով, որոնցից յուրաքանչյուրում եղել են 30 կամ 45 փամփուշտներ։ Բացի այդ, նրանց մոտ եղել են ավելի քանի 400 7,62×39 մմ տրամագծով պահեստային փամփուշտներ, 80 ձեռքի նռնակ, «Նագան» տեսակի ատրճանակ 50 փամփուշտով, 2 որսորդական դանակ, զրահաբաճկոն և մեկշաբաթյա սննդի ու խմելու ջրի պաշար։
Նոյեմբերի 23-ին  ահաբեկիչները գնդակահարում են 4 հնդիկ նավաստիների և գրավում են ձկնորսական նավ նավապետի հետ, որի մահվան սպառնալիքով ստիպում են տեղափոխել նրանց Մումբայ։
Նոյեմբերի 26-ին՝ տեղական ժամանակով ժամը 19։40-ին, «Կոլաբա» անունը կրող նավահանգստից 7 կմ հեռավորության վրա գնդակահարում են ձկնորսական նավով իրենց տեղափոխող նավապետին և դիակը նետում ջուրը։ Այնուհետև նրանքնստում են փչովի 4 նավակներև նավարկում դեպի ափ։


== Տես նաև ==
Պայթյուններ Բոմբեյում (1993)


== Ծանոթագրություններ ==
Գրեգ Քիներ

Գրեգորի Բաք Քիներ (անգլ.՝ Gregory Buck Kinnear,հունիսի 17, 1963(1963-06-17), Logansport, Ինդիանա, ԱՄՆ), ամերիկացի դերասան, հեռուստահաղորդավար։ «Օսկար», «Ոսկե գլոբուս», «Էմմի» մրցանակների դափնեկիր է։


== Վաղ կյանք ==
Քիները ծնվել է Ինդիանա նահանգի Լոգասպորտ բնակավայրում՝ իռլանոամերիկյան ընտանիքում՝ տնային տնտեսուհի Սյուզան Բաքի և դիվանագետ Էդվարդ Քինիրի ընտանիքում։ Վերջինս աշխատում էր ԱՄՆ Պետական դեպարտամենտում։ Նա ունի երկու եղբայր՝ Ջեյմսը (ծնվել է 1957 թվականին) և Սթիվենը (ծնվել է 1957 թվականին)։ Մանուկ հասակում Քիները ընտանիքի հետ տեղափոխվել է Աթենք։


== Գործունեություն ==
Դերասանը հայտնի է դարձել Ջեյմս Բրուքսի «Ավելի լավ չի լինում» ֆիլմում գեյ նկարչի դերից հետո, ինչի համար արժանացել է «Օսկարի երկրորդ պլանի լավագույն դերասանի համար»։
2011 թվականին Քիները խաղացել է ԱՄՆ 35-րդ նախագահ Ջոն Քենեդու դերը «Քենեդիների տոհմ» մինի սերիալում։


== Անձնական կյանք ==
1999 թվականից Քիներն ամուսնացած է Հելեն Լաբդոնի հետ։ Ունեն երեք դուստր։


== Ֆիլմագրություն ==


=== Կինո ===


=== Հեռուստաընկերություն ===


== Ծանոթագրություններ ==
Երանոս (Երզնկայի գավառ)

Անվան այլ կիրառումների համար տե՛ս՝ Երանոս (այլ կիրառումներ)Երանոս, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 9.5 կմ հարավ-արևմուտք։


== Աշխարհագրություն ==
Տարածքը լեռնային էր և անտառապատ։


== Բնակչություն ==
XX դարի սկզբին ուներ 40 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==